**ТЕХНИЧЕСКА СПЕЦИФИКАЦИЯ**

**Извършване на СМР на обект: „Изграждане на спортни площадки в гр.Свиленград”**

**І. Общи данни и описание на поръчката:**

**1. Предмет на настоящата поръчка**

Настоящият проект включва изпълнение на СМР на обект: „**Изграждане на спортни площадки в гр.Свиленград”.** Инвестиционният проект предвижда изграждане на две спортни площадки – една футболна и една баскетболна, с основна функция осигуряване на условия за спорт на жителите на града. Територията, върху която ще се изграждат двете спортни площадки, представлява общински имот в гр.Свиленград, кв.129 , УПИ XXV, УПИ XXVI -6216 по плана на град Свиленград.

Строително-монтажните работи ще се изпълняват съгласно одобрен инвестиционен проект и издадено разрешение за строеж. Обекта е IV-та категория, съгласно чл.137, ал.1,т.4, б.”г” от ЗУТ.Отделните видове строително-монтажни работи са подробно описани в приложената Количествена сметка.

**2. Финансиране на проекта.**

Настоящият проект е финансиран по подмярка 7.2. от ПРСР, съгласно сключен Административен договор за предоставяне на безвъзмездна финансова помощ № BG06RDNP001-7.007-0003-C01/ 20.05.2019г. “Изграждане на спортни площадки в гр.Свиленград” и има за цел осигуряване на условия за спорт на всички възрастови групи от населението на града.

**3. Съществуващо положение на обекта:**

Към настоящия момент на терена няма застрояване. Зоните, които ще бъдат обособени за спорт и върху които ще бъдат изградени спортните площадки са обрасли с трева.След отстраняването им и почистване на терена ще се трасират игрищата.

**4. Основните предвидени видове СМР:**

Проектът предвижда изпълнение на строително-монтажни работи за изграждане на спортните площадки за футбол и баскетбол.

Инвестиционното намерение на Община Свиленград предвижда изграждане на двете спортни площадки – за футбол и баскетбол,с включени СМР по следните дейности:

Извършват се земните изкопно-насипни работи, свързани с подготовката на площадките за строителство. Земната основа трябва да е добре валирана, след което да се валира добре и подложката от каменна фракция.

Преди полагане на армировката, фракцията да се покрие с полиетиленово фолио, за да не изтече циментовото мляко от бетона и да се компрометира бетоновата настилка.

След набиране на необходимата якост на бетона, да се монтират оградните конструкции, след което могат да се полагат завършващите настилки на игрищата.

За площадките е предвидена метална ограда- мрежа с полимерно покритие- h 4м.Фундирането да се изпълни посредством единични фундаменти 40/40/60 см.Оградата да бъде изградена с метални колони 60/60/3, между които ще се монтира оградна мрежа с полимерно покритие.

***Настилки и оборудване и маркировка***

1.Терена за баскетболната площадка е предвидено да се изпълни с акрилно саморазливно покритие.

1.1 За акрилната настилка да се изпълни:

- Грундиране

- Два акрилни слоя ,които осигуряват здравината, еластичността и цвета на готовия продукт

- Завършващ топ акрилен слой включващ и очертаващите линии

- цвят на защитното покритие: червен

* 1. За терена на баскетболната площадка да се извърши доставка и монтаж на баскетболни кошове за външен монтаж комплект, който включва : 1.табло с размер 180/105 от поликарбонатно стъкло; 2. ринг с мрежа, изрязани отвори за закрепване на мрежата ; 3. Конструкцията на баскетболна стойка да е изработена от стоманен профил, горещо поцинкован или прахово боядисан, стойката да е устойчива на атмосферни влияния и ръжда с предпазители; захващане с предварителен монтаж на ботуш за вграждане в земята;

1. Терена на футболната площадка е предвидено да се изпълни с изкуствена трева върху бетонова настилка
   1. Изкуствената трева да бъде, с височина на стръка 5 см , с кварцов пясък 18кг./м2 и гранули 10кг./м2 .
   2. За терена на футболната площадка да се доставят и монтират футболни врати – 2 бр. с размер 3х2 м, изработени от алуминиев профил к-т с мрежи. Захващане с предварителен монтаж на ботуш за вграждане в земята;
2. След завършването на настилките следва да се положи маркировка за очертаване на игрищата.

Всички материали влагани в изграждането на спортните площадки както и доставеното и монтирано оборудване да бъдат придружени с необходимите сертификати и/или декларации за съответствие.